ПРАВИЛА ЗА УЧАСТИЕ В РОБО ЛИГА 2024/2025

Място и дати на провеждане:

Състезанията в рамките на Робо лигата ще се проведат на шампионатен принцип в три кръга:

* Първи кръг – м. ноември 2024 г. (16.-17. ноември) – място на провеждане: **Технически университет-Варна.**
* Втори кръг – м. януари 2025 г. (18. януари) – място на провеждане: **Професионална гимназия по електротехника-Варна.**
* Трети кръг – м. март 2025 г. (15.-16. март) – място на провеждане: **Технически университет-Варна.**

Възрастови групи:

* Първа възрастова група: ученици от IV до VII клас включително.
* Втора възрастова група: ученици от VIII до XII клас включително.
* Трета възрастова група: участници на възраст от 19 до 33 години включително.

Официални състезателни дисциплини:

* Следене на линия.
* Робо-рали.
* Мини сумо.

Тестови/неофициални състезателни дисциплини:

* Drag състезание (състезание за скорост).

Общи условия и правила:

* Участието в състезанието е напълно безплатно.
* Всички кръгове ще се проведат изцяло присъствено.
* Максималният брой на участниците в един отбор е до трима участници.
* Броят на участници в отбор се посочва при първоначалната регистрация за Първи кръг и се запазва в следващите кръгове от състезанието.
* Всеки отбор може да участва в повече от една състезателна дисциплина, но с различен робот/различна кола-робот.
* Всеки робот ще премине през технически преглед в деня на състезанието.
* На участниците ще бъде осигурено помощно трасе, което биха могли да ползват преди началото на състезателния ден.
* Всички участници ще получат сертификати за участие.

Регистрация:

* Всеки отбор трябва да се регистрира в системата за регистрация ([тук](https://docs.google.com/forms/d/e/1FAIpQLSff4_VUdhvNU-ul3d2p0CpFDEjrU5YOYaV_CnIEbKRHosZPUQ/viewform)) до две седмици преди началото на съответния кръг (краен срок за регистрация за: Първи кръг - 2. ноември 2024г.; Втори кръг - 10. януари 2025г.; Трети кръг - 1. март 2025г.).
* След успешна регистрация в системата всеки отбор ще получи състезателен номер, с който ще бъде идентифициран по време на състезанието и в трите кръга.
* В началото на всеки състезателен ден от съответния кръг ще се извършва и присъствена регистрация на отборите, заявили своето участие в системата.

Формат на състезанието:

След присъствената регистрация на отборите във всеки състезателен ден, отборите (в зависимост от броя им) се разпределят в групи чрез жребий. От всяка група в надпреварата продължават първите два отбора.

Класиралите се отбори към директна елиминация се състезават по следния начин:

- Първият от група А срещу втория от група Б (четвъртфинал 1);

- Първият от група Б срещу втория от група А (четвъртфинал 2);

- Първият от група В срещу втория от група Г (четвъртфинал 3);

- Първият от група Г срещу втория от група В (четвъртфинал 4);

След като приключат четвъртфиналните битки се преминава към полуфиналите:

- Победителят от (четвъртфинал 1) срещу победителя от (четвъртфинал 2);

- Победителят от (четвъртфинал 3) срещу победителя от (четвъртфинал 4);

Финалната битка противопоставя победителите от двата полуфинала.

След завършване на състезанието се извежда класиране на всичките отбори, както и точките, които са получили.

Жребият за групите се тегли в деня на състезанието. За целта ще се използва онлайн генератор

-> https://www.randomresult.com/tournament.php.

Награди:

* Във всеки кръг ще бъдат излъчени победители – първо, второ и трето място – във всяка от състезателните дисциплини. Отборите, заели призовите места ще получат грамоти, медали и предметни награди.
* За всяка състезателна дисциплина след приключването на трите кръга, ще бъдат излъчени шампиони – първо, второ и трето място – които ще получат грамоти, купи и предметни награди.
* Участниците от XII клас могат да използват сертификатите за участие и грамотите за кандидатстване в специалностите към Факултет по изчислителна техника и автоматизация в Технически университет – Варна за прием за учебната 2025/2026 година.

Регламент по състезателни дисциплини:

* Следене на линия (регламент – линк).
* Робо-рали (регламент – линк).
* Мини сумо (регламент – линк).

Допълнителни мероприятия в рамките на състезанието:

1. Кръглата маса за ръководителите на отборите с възможност за придобиване на 1 квалификационен кредит (за кръговете провеждани в ТУ- Варна);
2. Лекция или семинар за втора и трета възрастови групи от колеги, които работят в областта на роботиката, с възможност за стаж;
3. Работилница за 3D принтиране за първа възрастова група.